Princes of the Universe

Princes of the Universe (בעברית: נסיכי היקום) הוא שיר של להקת הרוק הבריטית קווין, שנכתב על ידי סולן הלהקה פרדי מרקיורי. השיר נכתב עבור פסקול הסרט איש הנצח, ונכלל באלבום A Kind of Magic בשנת 1986. הוא נכלל גם באלבום האוסף Greatest Hits III משנת 1999.

השיר, שנכתב עבור פסקול הסרט איש הנצח, הוא היחיד באלבום A Kind of Magic שמרקיורי כתב לבדו. השיר גם שימש כשיר הנושא בסדרת הטלוויזיה איש הנצח.

קליפ
את הקליפ לשיר ביים הבמאי האוסטרלי ראסל מולקאי , שביים את שני הסרטים הראשונים של איש הנצח, והוא צולם ב-14 בפברואר 1986 באולפני אלסטרי  שבלונדון. לצד הופעתה של קווין בקליפ, מוצגות סצנות מהסרט איש הנצח. כריסטופר למברט, שמגלם את "קונור מקלאוד" בסרט, מופיע אף הוא בקליפ, ונלחם בחרב עם פרדי מרקיורי שמשתמש במעמד למיקרופון שלו כחרב.

משתתפים
 פרדי מרקיורי: שירה, סינתיסייזר
 בריאן מיי: גיטרה חשמלית, ליווי
 רוג'ר טיילור: תופים, ליווי
 ג'ון דיקון: גיטרה בס

קישורים חיצוניים

שירי קווין
שירים באנגלית
שירי נושא מסרטי קולנוע
שירים מסרטי קולנוע
שירים על נסיכים
שירי הארד רוק
שירי מטאל
סינגלים בהוצאת הוליווד רקורדס
סינגלים בהוצאת קפיטול רקורדס
סינגלים בהוצאת EMI רקורדס